Решение на Съда (десети състав) от 16 октомври 2014 г. — Европейска комисия/Федерална република Германия
(Дело C-100/13)1
(Неизпълнение на задължения от държава членка — Свободно движение на стоки — Правна уредба на държава членка, съгласно която някои строителни продукти с маркировка за съответствие „CE“ трябва да отговарят на допълнителни национални стандарти — Списъци с правила в областта на строителството („Bauregellisten“))
Език на производството: немски
Страни
Ищец: Европейска комисия (представители: G. Wilms и G. Zavvos)
Ответник: Федерална република Германия (представители: T. Henze и K. Petersen)
Диспозитив
Като посредством списъците с правила в областта на строителството, предвидени в приетите от Länder Строителни кодекси, е наложила допълнителни изисквания за ефективния достъп до пазара и тяхното използване на германска територия по отношение на строителните продукти, обхванати от хармонизирани стандарти EN 681-2:2000, „Еластомерни уплътнители. Изисквания за материалите на уплътнители за свързване на тръби за водопровод и канализация. Част 2: Термопластични еластомери“, EN 13162:2008, „Топлоизолационни продукти за сгради. Продукти от минерална вата (MW), произведени в заводски условия. Изисквания“, и EN 13241-1, „Врати за промишлени и търговски сгради и за гаражи. Стандарт за продукт. Част 1: Продукти, без характеристики за защита от огън или димозащита“, обозначени с маркировка „CE“, Федерална република Германия не е изпълнила задълженията си по член 4, параграф 2 и член 6, параграф 1 от Директива 89/106/ЕИО на Съвета от 21 декември 1988 година относно сближаването на законовите, подзаконови и административни разпоредби на държавите членки по отношение на строителните продукти, изменена с Регламент (ЕО) № 1882/2003 на Европейския парламент и на Съвета от 29 септември 2003 г.
Осъжда Федерална република Германия да заплати съдебните разноски.
____________
1 ОВ C 114, 20.4.2013 г.